Фьодор Тютчев
Небето нощно като стряха…

Превод от руски: Александър Миланов, —

chitanka.info

Небето нощно като стряха

затулва всичко живо вън.

Не смутна мисъл, не заплаха,

а вял и безотраден сън.

На върволици пламват мълнии

във оглушалото небе —

подобно демони безмълвни

беседват помежду си те.

Зигзаг проблесне от небето

като по уговорен знак

и в миг гората и небето

изплуват от мъждеещ мрак.

И пак над всичко тъмнината

разперва своите крила.

Като че ли във висината

решават тайнствени дела.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.